**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 04-12-2015

**ΟΔΟΝΤΙΑΤΡΙΚΟΣ ΣΥΛΛΟΓΟΣ ΗΛΕΙΑΣ**

**ΦΑΡΜΑΚΕΥΤΙΚΟΣ ΣΥΛΛΟΓΟΣ ΗΛΕΙΑΣ**

**ΔΙΚΗΓΟΡΙΚΟΣ ΣΥΛΛΟΓΟΣ ΗΛΕΙΑΣ**

**ΤΕΕ ΠΑΡΑΡΤΗΜΑ ΠΥΡΓΟΥ**

**ΔΕΛΤΙΟ ΤΥΠΟΥ**

**ΚΑΛΕΣΜΑ**

Συνεδρίασαν εκ νέου οι Πρόεδροι των Επιστημονικών Φορέων της πόλης μαζί με τους Προέδρους του Εμπορικού Συλλόγου Πύργου, ΕΛΜΕ Ηλείας και του Συλλόγου Δασκάλων και Νηπιαγωγών, όπου συζήτησαν το μόνιμο πλέον πρόβλημα του Δήμου που ακούει στο όνομα απορρίμματα. Ομόφωνα αποφάσισαν να συγκαλέσουν ευρεία σύσκεψη όλων των φορέων και Συλλόγων του Δήμου Πύργου αλλά και Αρχαίας Ολυμπίας για να συζητηθεί και αποφασιστεί η περαιτέρω στάση και ενέργειες των φορέων, όσον αφορά στο θέμα της αποκομιδής των απορριμμάτων.

Προς αυτή την κατεύθυνση **καλούμε όλους τους φορείς** **και τα σωματεία** **της πόλης του Πύργου και της Αρχαίας Ολυμπίας, σε ευρεία σύσκεψη, την Τετάρτη 9 Δεκέμβρη 2015 και ώρα 18.30, στο Εργατικό Κέντρο Πύργου.** Η παρουσία όλων μας είναι απαραίτητη. Η υπομονή μας έχει εξαντληθεί προ πολλού και στις πόλεις και τα χωριά του Δήμου δεν αξίζει πλέον άλλη σκουπιδοσυμπεριφορά.

Οι Πρόεδροι των Συλλόγων

Κατσαρός Νίκος (Ιατρικός Σύλλογος Πύργου-Ολυμπίας )

Γαλανόπουλος Αλέκος (Οδοντιατρικός Σύλλογος Ηλείας)

Θεοδωρόπουλος Δημήτριος (Φαρμακευτικός Σύλλογος Ηλείας)

Δημητρουλόπουλος Δημήτριος ( Δικηγορικός Σύλλογος Ηλείας)

Κανελλόπουλος Βασίλειος (ΤΕΕ Παράρτημα Πύργου)

Πετρόπουλος Κωνσταντίνος (Εμπορικός Σύλλογος Πύργου)

Ασμής Λάζαρος ( ΕΛΜΕ Ηλείας)

Σοφιανόπουλος Αλέξης ( Σύλλογος Δασκάλων –Νηπιαγωγών)